এইবাৰ যৌন নিৰ্যাতনৰ অভিযোগ উঠিল ব্যক্তিগত খণ্ডৰ বিদ্যালয়ৰ অধ্যক্ষৰ বিৰুদ্ধে। নলবাৰীৰ পানীগাঁওস্থিত চেইণ্ট মেৰিজ নামৰ ব্যক্তিগত খণ্ডৰ ইংৰাজী মাধ্যমৰ বিদ্যালয়খনৰ ৫০ বছৰীয়া অধ্যক্ষ ফাদাৰ ফিলিপছৰ বিৰুদ্ধে বিদ্যালয়খনত ৰান্ধীন হিচাপে কাম কৰা যুৱতীগৰাকীয়ে যৌন নিৰ্যাতনৰ অভিযোগ আনিছে।
নিৰ্য্যাতিতাৰ ভাষ্যৰ ভিত্তিত আজি বেলশৰ আৰক্ষীয়ে অধ্যক্ষজনক গ্ৰেপ্তাৰ কৰিছে।
বেলশৰ আৰক্ষী থানাৰ ভাৰপ্ৰাপ্ত বিষয়া ডিপুল বড়োৱে জানিবলৈ দিয়ামতে, আজি পুৱা ৬ বজাত যুৱতীগৰাকীৰ দেউতাক বাহিৰলৈ কিবা কামত ওলাই যোৱাৰ পিছতে ঘটনাটো ঘটে।
আৰক্ষীয়ে কোৱামতে, অধ্যক্ষজনে দেউতাক নথকা অৱস্থাতে যুৱতীগৰাকীৰ ঘৰত প্ৰৱেশ কৰি তেওঁক যৌন নিৰ্য্যাতন চলায়।
"স্থানীয় এজন লোকে ঘটনাটো সন্দৰ্ভত ফোন যোগে আমাক খবৰ দিয়ে। অধ্যক্ষজনে যুৱতীগৰাকীৰ ঘৰত প্ৰৱেশ কৰি এই অপকৰ্ম কৰা বুলি অভিযোগ উঠিছে আমি তদন্ত কৰি আছো।" এইদৰে কয় বড়োৱে।
ভুক্তভোগী ছোৱালীজনীৰ ভাষ্য লোৱাৰ পিছত পুৱা ১১ বজাত আৰক্ষীয়ে অধ্যক্ষজনক বিদ্যালয়ৰ চৌহদৰ পৰাই আটক কৰি থানালৈ আনে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
